**A 32. sorszámú Földügyi térinformatikai szaktechnikus megnevezésű szakképesítés-ráépülés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 55 581 01

1.2. Szakképesítés megnevezése: Földügyi térinformatikai szaktechnikus

1. 3. Iskolai rendszerű szakképzésben a szakképzési évfolyamok száma: -

1.4. Iskolarendszeren kívüli szakképzésben az óraszám: 480-720

**2 EGYÉB ADATOK**

2.1. A képzés megkezdésének feltételei:

2.1.1. Iskolai előképzettség:

2.1.2. Bemeneti kompetenciák: -

2.2. Szakmai előképzettség: Földmérő, földügyi és térinformatikai technikus végzettség

2.3. Előírt gyakorlat: -

2.4. Egészségügyi alkalmassági követelmények: -

2.5. Pályaalkalmassági követelmények: -

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga:-

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

3.1. A szakképesítés-ráépüléssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakör(ök)** |
| 3.1.2. | 3133 | Földügyi térinformatikai szaktechnikus | Földügyi térinformatikai szaktechnikus |

3.2. A szakképesítés-ráépülés munkaterületének rövid leírása:

A térinformatika fő alkalmazási területein (földhivatal, önkormányzat, közigazgatás, közművállalat, környezetvédelem, stb.) megfogalmazódott problémák térinformatikai megközelítése, a cél eléréséhez szükséges adatok körének felmérése, azok meghatározása és integrálása a térinformatikai adatbázisba, a szükséges változások átvezetése az adatbázisban, egyszerűbb elemzési feladatok megoldása, az elemzési eredmények szakszerű megjelenítése.

A szakképesítés-ráépüléssel rendelkező képes:

? korszerű eszközökkel terepi és irodai adatgyűjtést végezni,

? fotogrammetriai és távérzékelési adatfeldolgozásra és adatszolgáltatásra,

? az alapvető adat-átalakítási, konverziós feladatok elvégzésére,

? használni a földügyben elterjedten alkalmazott digitális térképező és térinformatikai szoftvereket,

? elvégezni a leggyakoribb adatkezelési és adatfrissítési feladatokat,

? az általános adatszolgáltatási igények kiszolgálására,

? megtervezni és elkészíteni térinformatikai elemzéseket,

? az elvégzett elemzések alapján összeállítani egy írásos dokumentumot és/vagy tematikus térképet,

? döntések térbeli információkkal való kreatív támogatására,

? alkalmazni a térinformatikai adatokkal kapcsolatos nemzetközi jogi előírásokat és etikai normákat.

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 581 01 | Földmérő, földügyi és térinformatikai technikus | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10996-12 | A földügyi térinformatika feladatai |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  | A | B | C | |
| 5.2.1. | **A szakképesítés-ráépülés szakmai követelménymoduljainak** | | | |
| 5.2.2. | **azonosító száma** | **megnevezése** | | **a modulzáró vizsga vizsgatevékenysége** |
| 5.2.3. | 10996-12 | A földügyi térinformatika feladatai | | interaktív/szóbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: A földügyi térinformatika szoftvereinek alkalmazása

A vizsgafeladat ismertetése: A technikusjelölt a földügyi térinformatikai műszaki gyakorlatban elterjedt szoftverek segítségével adatbázist hoz létre, abban adatokat módosít, feldolgoz, elemez, az eredményeket szöveges és/vagy tematikus térkép formájában megjelenít.

A vizsgafeladat időtartama: 60 perc

A vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: -

A vizsgafeladat ismertetése: -

A vizsgafeladat időtartama: -

A vizsgafeladat értékelési súlyaránya: -

5.3.3. Szóbeli vizsgatevékenység

A vizsgafeladat megnevezése: A földügyi térinformatika feladatai

A vizsgafeladat ismertetése: A technikusjelölt a földügyi térinformatikai feladatokkal kapcsolatos ismeretek tudásterületeiből összeállított kérdésekre válaszol.

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 40%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok: A gyakorlati vizsgatevékenység, a szóbeli vizsgatevékenységet megelőzően kerül lebonyolításra. A gyakorlati feladat megoldása közben csak a vizsgafeladatban rendelkezésre bocsátott dokumentumokat használhatja.

„A szakképesítés-ráépüléssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában”.

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| **6.1.** | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Számítógépes szaktanterem, internet hozzáféréssel |
| 6.3. | Térinformatikai, navigációs műholdas helymeghatározó eszközök |
| 6.4. | Térinformatikai feldolgozó szoftver |
| 6.5. | Irodabútor |

**7. EGYEBEK**

A Földügyi térinformatikai szaktechnikus szakképesítés-ráépülés korábban megjelent szakmai és vizsgakövetelményei:

64/1994. (XII. 15.) FM rendeletben kiadott

8/2008. (I.23) FVM rendeletben kiadott

A vizsgabizottsági tagot delegáló szakmai szervezet megnevezése, elérhetősége:

Magyar Földmérési, Térképészeti és Távérzékelési Társaság 1149 Budapest, Bosnyák tér 5. I. em. 106.